
ROZSUDOK V MENE SLOVENSKEJ REPUBLIKY 8 21Csp/17/2023 Okresný súd Prievidza, sudkyňou JUDr. Dagmar Mičkovou, v právnej veci žalobcu: Silverside Financial Services, s.r.o. so sídlom Plynárenská 7/B, Bratislava – mestská časť Ružinov, IČO: 51 179 172, právne zastúpeného: Advokátska kancelária VIVID LEGAL, s.r.o. so sídlom Plynárenská 7/A, Bratislava, IČO: 36 807 915, proti žalovanému: A. B., nar. XX.XX.XXXX, bytom C. D. XXX/XX, E., o zaplatenie 2 731,29 eur s príslušenstvom a o zaplatenie zmluvnej pokuty v sume 631,06 eur, takto rozhodol: 8
21Csp/17/2023
I. Žalovaný je povinný zaplatiť žalobcovi sumu istiny vo výške 2 731,29 €, sumu zmluvných úrokov vo výške 712,48 €, zákonný úrok z omeškania vo výške 5 % ročne zo sumy vo výške 335,18 € od 01.10.2022 do zaplatenia, zákonný úrok z omeškania vo výške 5 % ročne zo súm omeškaných splátok úveru nasledovne: 136,34 € omeškaná splátka úveru od 29.08.2020 do zaplatenia, 136,34 € omeškaná splátka úveru od 29.09.2020 do zaplatenia, 136,34 € omeškaná splátka úveru od 29.10.2020 do zaplatenia, 136,34 € omeškaná splátka úveru od 29.11.2020 do zaplatenia, 136,34 € omeškaná splátka úveru od 29.12.2020 do zaplatenia, 136,34 € omeškaná splátka úveru od 29.01.2021 do zaplatenia, 136,34 € omeškaná splátka úveru od 01.03.2021 do zaplatenia, 136,34 € omeškaná splátka úveru od 29.03.2021 do zaplatenia, 136,34 € omeškaná splátka úveru od 29.04.2021 do zaplatenia, 136,34 € omeškaná splátka úveru od 29.05.2021 do zaplatenia, 136,34 € omeškaná splátka úveru od 29.06.2021 do zaplatenia, 136,34 € omeškaná splátka úveru od 29.07.2021 do zaplatenia, 136,34 € omeškaná splátka úveru od 29.08.2021 do zaplatenia, 136,34 € omeškaná splátka úveru od 29.09.2021 do zaplatenia, 136,34 € omeškaná splátka úveru od 29.10.2021 do zaplatenia, 136,34 € omeškaná splátka úveru od 29.11.2021 do zaplatenia, 136,34 € omeškaná splátka úveru od 29.12.2021 do zaplatenia, 136,34 € omeškaná splátka úveru od 29.01.2022 do zaplatenia, 136,34 € omeškaná splátka úveru od 01.03.2022 do zaplatenia, 136,34 € omeškaná splátka úveru od 29.03.2022 do zaplatenia, 136,34 € omeškaná splátka úveru od 29.04.2022 do zaplatenia, 136,34 € omeškaná splátka úveru od 29.05.2022 do zaplatenia, a to všetko do troch dní od právoplatnosti tohto rozsudku. II. Vo zvyšku sa žaloba zamieta. III. Žalobcovi sa proti žalovanému priznáva nárok na náhradu trov konania vo výške 69,02 %, o výške ktorých rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. odôvodnenie:

1. Žalobca sa žalobou zo dňa 21.08.2023 domáhal od žalovaného zaplatenia istiny 2 731,29 €, sumy zmluvných úrokov 712,48 €, sumy zmluvnej pokuty 631,06 €, zákonných úrokov z omeškania 5% ročne zo súm omeškaných splátok úveru nasledovne: 136,34 € omeškaná splátka úveru od 29.08.2020 do zaplatenia, 136,34 € omeškaná splátka úveru od 29.09.2020 do zaplatenia, 136,34 € omeškaná splátka úveru od 29.10.2020 do zaplatenia, 136,34 € omeškaná splátka úveru od 29.11.2020 do zaplatenia, 136,34 € omeškaná splátka úveru od 29.12.2020 do zaplatenia, 136,34 € omeškaná splátka úveru od 29.01.2021 do zaplatenia, 136,34 € omeškaná splátka úveru od 01.03.2021 do zaplatenia, 136,34 € omeškaná splátka úveru od 29.03.2021 do zaplatenia, 136,34 € omeškaná splátka úveru od 29.04.2021 do zaplatenia, 136,34 € omeškaná splátka úveru od 29.05.2021 do zaplatenia, 136,34 € omeškaná splátka úveru od 29.06.2021 do zaplatenia, 136,34 € omeškaná splátka úveru od 29.07.2021 do zaplatenia, 136,34 € omeškaná splátka úveru od 29.08.2021 do zaplatenia, 136,34 € omeškaná splátka úveru od 29.09.2021 do zaplatenia, 136,34 € omeškaná splátka úveru od 29.10.2021 do zaplatenia, 136,34 € omeškaná splátka úveru od 29.11.2021 do zaplatenia, 136,34 € omeškaná splátka úveru od 29.12.2021 do zaplatenia, 136,34 € omeškaná splátka úveru od 29.01.2022 do zaplatenia, 136,34 € omeškaná splátka úveru od 01.03.2022 do zaplatenia, 136,34 € omeškaná splátka úveru od 29.03.2022 do zaplatenia, 136,34 € omeškaná splátka úveru od 29.04.2022 do zaplatenia, 136,34 € omeškaná splátka úveru od 29.05.2022 do zaplatenia 335,18 € od 01.10.2022 do zaplatenia a náhrady trov konania. 2. Žalobca v dôvodoch žaloby uviedol, že žalovaný ako dlžník uzavrel dňa 03.05.2017 so žalobcom ako veriteľom zmluvu o spotrebiteľskom úvere č.215110049. Žalovaný sa zaviazal vrátiť poskytnutý úver za podmienok uvedených v zmluve a podľa dohodnutého splátkového kalendára, čo však nedodržal. Dňa 29.09.2022 bolo v Obchodnom vestníku SR č. 187/2002 pod č. K056351 zverejnené Uznesenie Okresného súdu Bratislava I zo dňa 22.09.2022, sp. zn. 31K/25/2022, ktorým súd rozhodol o vyhlásení konkurzu na majetok spoločnosti Silverside, a.s. v konkurze. Dňa 10.10.2022 bolo v Obchodnom vestníku SR č. 194/2022 pod č. K058318 zverejnené Uznesenie Okresného súdu Bratislava I zo dňa 04.10.2022, sp. zn. 31K/25/2022, ktorým súd rozhodol o tom, že do funkcie správcu ustanovuje JUDr. S. S., č. správcu XXXX. Žalobca poukazoval na ust. § 46 zák. č. 7/2005 Z.z. o konkurze a reštrukturalizácii, v zmysle ktorého došlo dňom vyhlásenia konkurzu k splatnosti všetkých nesplatných pohľadávok a záväzkov úpadcu. Nakoľko bolo uznesenie o vyhlásení konkurzu zverejnené v Obchodnom vestníku SR dňa 29.09.2022, účinok zosplatnenia nastal dňa 30.09.2022 ex lege. Nakoľko sa žalovaný dostal do omeškania so splácaním úveru, má nárok aj na zaplatenie zmluvnej pokuty vo výške 10% z dlžnej sumy nezaplatenej splátky úveru od prvého dňa omeškania, na zaplatenie zákonného úroku z omeškania z dlžnej sumy nezaplatenej splátky úveru od prvého dňa omeškania, na zaplatenie zákonného úroku z omeškania z dlžnej sumy zosplatneného úveru od prvého dňa omeškania, na zaplatenie zákonného úroku z omeškania z dlžnej sumy neuhradených súm mesačných nákladov spojených s poistením od prvého dňa omeškania. 3. Žalobný návrh s prílohami, s procesnými poučeniami podľa C.s.p., spolu s uznesením súdu na vyjadrenie sa ku žalobe podľa § 167 C.s.p. boli žalovanému riadne doručené, k veci sa nevyjadril, v konaní zostala nečinný. 4. Uznesením č.k. 221Csp/17/2023 – 65 zo dňa 21.08.2024 súd pripustil, aby na miesto doterajšieho žalobcu Silverside, a. s. v konkurze, so sídlom Plynárenská 7/B, 821 09 Bratislava, IČO: 50 052 560, vstúpila spoločnosť Silverside Financial services, s.r.o., so sídlom Plynárenská 7/B, 821 09 Bratislava, IČO: 51 179 172. 5. Súd na prejednanie veci nariadil pojednávanie, kde sa ustanovil právny zástupca žalobcu. Žalovaný sa na pojednávanie neustanovil, predvolanie mal riadne a včas doručené, neprítomnosť neospravedlnil, nežiadal pojednávanie odročiť. Súd preto vec prejednal v neprítomnosti žalovaného. 6. Právny zástupca žalobcu na pojednávaní zotrval na žalobnom návrhu v celom rozsahu. 7. Súd pri rozhodovaní vychádzal z nasledovného skutkového stavu: 8. Spoločnosť Silverside, a.s. so sídlom Plynárenská 7/B, Bratislava, IČO: 50 052 560 ako veriteľ, na základe Žiadosti žalovaného o poskytnutie spotrebiteľského úveru uzavrel so žalovaným ako dlžníkom dňa 03.05.2017 Zmluvu o spotrebiteľskom úvere č. 215110049. Na jej základe uvedená obchodná spoločnosť poskytla žalovanému podľa zák. č. 129/2010 Z.z. spotrebiteľský úver vo výške 5 000,- €. Žalovaný ako dlžník sa zaviazal vrátiť poskytnutý úver spolu s úrokom, za podmienok dohodnutých v zmluve, a to v splátkach po 136,34 € mesačne od 28.06.2017 do 28.05.2022, pri dohodnutej úrokovej sadzbe úveru 21,38 % ročne, odplate vo výške 21,38 %, celkovej čiastke, ktorú má žalovaný zaplatiť
8 180,40 €. Splátkový kalendár je súčasťou zmluvy. Žalobca poslednou výzvou zo dňa 04.04.2019 vyzval žalovaného na zaplatenie dlžnej mesačnej splátky úveru. 9. Úver bol veriteľom žalovanému vyplatený podľa zmluvy. Žalovaný ako dlžník na splatenie úveru sa dostal do omeškania so splácaním úveru. 10. Po právnej stránke súd posúdil vec nasledovne: 11. Podľa § 497 Obch. zák., Zmluvou o úvere sa zaväzuje veriteľ, že na požiadanie dlžníka poskytne v jeho prospech peňažné prostriedky do určitej sumy a dlžník sa zaväzuje poskytnuté peňažné prostriedky vrátiť a zaplatiť úroky. 12. Podľa § 52 ods. 1 Obč. zák., Spotrebiteľskou zmluvou je každá zmluva bez ohľadu na právnu formu, ktorú uzatvára dodávateľ so spotrebiteľom. 13. Podľa § 52 ods. 3 Obč. zák., Dodávateľ je osoba, ktorá pri uzatváraní a plnení spotrebiteľskej zmluvy koná v rámci predmetu svojej obchodnej alebo inej podnikateľskej činnosti. 14. Podľa § 52 ods. 4 Obč. zák., Spotrebiteľ je fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej obchodnej činnosti alebo inej podnikateľskej činnosti. 15. Podľa § 1 ods. 2 zák. č. 129/2010 Z.z., Spotrebiteľským úverom na účely tohto zákona je dočasné poskytnutie peňažných prostriedkov na základe zmluvy o spotrebiteľskom úvere vo forme pôžičky, úveru, odloženej platby alebo obdobnej finančnej pomoci poskytnutej veriteľom spotrebiteľovi. Spotrebiteľský úver podľa tohto zákona možno poskytnúť len bezhotovostným prevodom finančných prostriedkov na platobný účet spotrebiteľa alebo na účet stavebného sporiteľa, poštovým poukazom, ktorého adresátom je spotrebiteľ alebo platobným prostriedkom vydaným na meno spotrebiteľa;1) tým nie je dotknuté bezhotovostné poskytnutie viazaného spotrebiteľského úveru podľa § 15 alebo poskytnutie spotrebiteľského úveru bezhotovostne na splatenie iného úveru alebo úverov úhradou veriteľovi oprávnenému poskytovať úver podľa tohto zákona alebo osobitného predpisu.18b) Spotrebiteľským úverom sú aj mladomanželský úver podľa osobitného predpisu,1a) niektoré stavebné úvery a iné úvery podľa osobitného predpisu1b) a nezabezpečené úvery poskytované spotrebiteľom na účely rekonštrukcie nehnuteľnosti určenej na bývanie, pričom ustanovenia osobitných predpisov1c) týkajúce sa poskytovania týchto úverov tým nie sú dotknuté; obmedzenie hornej hranice výšky úveru podľa odseku 3 písm. f) sa na tieto úvery nevzťahuje. 16. Podľa § 9 ods. 1 zák. č. 129/2010 Z.z., Zmluva o spotrebiteľskom úvere musí mať písomnú formu. Každá zmluvná strana dostane najmenej jedno jej vyhotovenie v listinnej podobe alebo na inom trvanlivom médiu, ktoré je dostupné spotrebiteľovi. Zmluva o spotrebiteľskom úvere musí byť v záhlaví zreteľne označená názvom zmluvy, ktorý obsahuje slová „spotrebiteľský úver“ v príslušnom gramatickom tvare. 17. Podľa § 9 ods. 2 zák. č. 129/2010 Z.z., Zmluva o spotrebiteľskom úvere okrem všeobecných náležitostí podľa Občianskeho zákonníka musí obsahovať tieto náležitosti: a)druh spotrebiteľského úveru, b)obchodné meno, sídlo a identifikačné číslo veriteľa, ak ide o právnickú osobu, alebo meno, priezvisko, miesto podnikania alebo adresu trvalého pobytu a identifikačné číslo veriteľa, ak ide o fyzickú osobu; ak je spotrebiteľský úver ponúkaný alebo zmluva o spotrebiteľskom úvere uzavieraná prostredníctvom finančného agenta, zmluva o spotrebiteľskom úvere obsahuje aj údaje o ňom v rozsahu údajov ako u veriteľa, podľa toho, či ide o finančného agenta právnickú osobu alebo fyzickú osobu, c)meno, priezvisko, rodné číslo a adresu trvalého pobytu spotrebiteľa; ak spotrebiteľ nemá pridelené rodné číslo, uvedie sa dátum narodenia, d)dobu trvania zmluvy o spotrebiteľskom úvere, e)celkovú výšku a konkrétnu menu spotrebiteľského úveru a podmienky upravujúce jeho čerpanie, f)opis tovaru alebo služby, na ktoré sa zmluva o spotrebiteľskom úvere vzťahuje, a cenu tovaru alebo služby, ak ide o spotrebiteľský úver vo forme odloženej platby za tovar alebo poskytnutú službu alebo ak ide o zmluvu o viazanom spotrebiteľskom úvere, g)úrokovú sadzbu spotrebiteľského úveru, podmienky, ktoré upravujú jej uplatňovanie, index alebo referenčnú úrokovú sadzbu, na ktorý je výška úrokovej sadzby spotrebiteľského úveru naviazaná, ako aj časové obdobia, v ktorých dochádza k zmene výšky úrokovej sadzby spotrebiteľského úveru, podmienky a spôsob vykonania tejto zmeny; ak sa za rôznych podmienok uplatňujú rôzne úrokové sadzby spotrebiteľského úveru, uvádzajú sa tieto informácie o všetkých uplatniteľných úrokových sadzbách spotrebiteľského úveru, h)ročnú percentuálnu mieru nákladov a celkovú čiastku, ktorú musí spotrebiteľ zaplatiť, vypočítané na základe údajov platných v čase uzatvorenia zmluvy o spotrebiteľskom úvere; uvedú sa všetky predpoklady použité na výpočet tejto ročnej percentuálnej miery nákladov, i)výšku, počet, frekvenciu splátok a prípadné poradie, v ktorom sa budú splátky priraďovať k jednotlivým nesplateným zostatkom s rôznymi úrokovými sadzbami spotrebiteľského úveru na účely jeho splatenia, j)právo spotrebiteľa vyžiadať si výpis z účtu vo forme amortizačnej tabuľky podľa odseku 5, ak sa amortizuje istina na základe zmluvy o spotrebiteľskom úvere na dobu určitú, a to bezplatne a kedykoľvek počas celej doby trvania zmluvy o spotrebiteľskom úvere,
k)súhrnný prehľad, ktorý obsahuje lehoty a podmienky splácania úrokov a súvisiacich pravidelných a nepravidelných poplatkov, ak sa poplatky a úroky majú platiť bez amortizácie istiny, l)prípadne poplatky za vedenie jedného alebo viacerých účtov, na ktorých sa zaznamenávajú platobné transakcie a čerpania, ak je otvorenie účtu povinné, spoločne s poplatkami za používanie platobných prostriedkov na platobné transakcie a čerpania a inými poplatkami vyplývajúcimi zo zmluvy o spotrebiteľskom úvere a podmienkami, za akých sa tieto poplatky môžu zmeniť, m)úrokovú sadzbu, ktorá sa použije v prípade omeškania spotrebiteľa s platením splátok, a spôsob jej úpravy a prípadné poplatky pri neplnení zmluvy o spotrebiteľskom úvere, n)upozornenie týkajúce sa následkov nesplácania spotrebiteľského úveru, o)veriteľom vyžadované ručenie alebo poistenie, p)výšku poplatkov hradených spotrebiteľom za úkony notára, ak sú veriteľovi známe, q)informácie o právach podľa § 15 a podmienky ich uplatnenia, r)právo na splatenie spotrebiteľského úveru pred lehotou splatnosti, postup pri takom splatení spotrebiteľského úveru a spôsob určenia výšky poplatku za splatenie spotrebiteľského úveru pred lehotou splatnosti podľa § 16, s)spôsob zániku záväzku zo zmluvy o spotrebiteľskom úvere, t)informáciu o možnosti mimosúdneho riešenia sporov zo zmluvy o spotrebiteľskom úvere, u)právo na odstúpenie od zmluvy o spotrebiteľskom úvere, lehotu, počas ktorej možno toto právo uplatniť, a ďalšie podmienky jeho vykonania vrátane informácie o povinnosti spotrebiteľa zaplatiť čerpanú istinu a príslušný úrok podľa § 13 ods. 3, ako aj o výške úroku za deň alebo o spôsobe jej výpočtu, v)názov a adresu príslušného orgánu dohľadu podľa § 23. 18. Podľa § 788 ods. 1 Obč. zák., poistnou zmluvou sa poistiteľ zaväzuje poskytnúť v dojednanom rozsahu plnenie, ak nastane náhodná udalosť v zmluve bližšie označená a fyzická alebo právnická osoba, ktorá s poistiteľom poistnú zmluvu uzavrela, je povinná platiť poistné. 19. Podľa § 517 ods. 2 Obč. zák., ak ide o omeškanie s plnením peňažného dlhu, má veriteľ právo požadovať od dlžníka popri plnení úroky z omeškania, ak nie je podľa tohto zákona povinný platiť poplatok z omeškania; výšku úrokov z omeškania a poplatku z omeškania ustanovuje vykonávací predpis. 20. Podľa § 39 Obč. zák., neplatný je právny úkon, ktorý svojím obsahom alebo účelom odporuje zákonu alebo ho obchádza alebo sa prieči dobrým mravom. 21. Podľa § 53 ods. 9 Obč. zák., ak ide o plnenie zo spotrebiteľskej zmluvy, ktoré sa má vykonať v splátkach, môže dodávateľ uplatniť právo podľa § 565 najskôr po uplynutí troch mesiacov od omeškania so zaplatením splátky a keď súčasne upozornil spotrebiteľa v lehote nie kratšej ako 15 dní na uplatnenie tohto práva. 22. Podľa § 565 Obč. zák., ak ide o plnenie v splátkach, môže veriteľ žiadať o zaplatenie celej pohľadávky pre nesplnenie niektorej splátky, len ak to bolo dohodnuté alebo v rozhodnutí určené. Toto právo však môže veriteľ použiť najneskôr do splatnosti najbližšie nasledujúcej splátky. 23. Podľa § 544 ods. 1 Obč. zák., ak strany dojednajú pre prípad porušenia zmluvnej povinnosti zmluvnú pokutu, je účastník, ktorý túto povinnosť poruší, zaviazaný pokutu zaplatiť, aj keď oprávnenému účastníkovi porušením povinnosti nevznikne škoda. 24. Podľa § 544 ods. 2 Obč. zák., Zmluvnú pokutu možno dojednať len písomne a v dojednaní musí byť určená výška pokuty alebo určený spôsob jej určenia. 25. Vykonaným dokazovaním mal súd preukázané, že uzavretím zmluvy o spotrebiteľskom úvere vznikol medzi spoločnosťou Silverside, a.s. ako veriteľom a žalovaným ako dlžníkom dňa 03.05.2017 záväzkovoprávny vzťah. Veriteľ konal pri uzavretí zmluvy v rámci predmetu svojej podnikateľskej činnosti, keď súd z výpisu z obchodného registra žalobcu zistil, že predmetom jeho činnosti je o.i. aj poskytovanie úverov, vystupoval tak v pozícii dodávateľa. Žalovaný uvedenú zmluvu uzavrel v postavení spotrebiteľa, nakoľko sa jedná o fyzickú osobu, ktorá pri uzavretí zmluvy nekonala v rámci svojho podnikania alebo zamestnania. Súd vyhodnotil, že zmluva o spotrebiteľskom úvere je spotrebiteľskou zmluvou. Právny vzťah medzi žalobcom a žalovaným je občianskoprávnym vzťahom, súd preto preskúmal uvedené zmluvy v zmysle ustanovení zák. č. 129/2010 Z.z. a Občianskeho zákonníka. 26. Na základe vykonaného dokazovania súd dospel k záveru, že predmetná zmluva o spotrebiteľskom úvere zo dňa 29.03.2018 je platná a spĺňa všetky zákonom požadované náležitosti podľa § 9 zák. č. 129/2010 Z.z.. 27. V konaní nebolo sporné, že spoločnosť Silverside, a.s. poskytla žalovanému spotrebiteľský úver vo výške 5 000,- €, ktorý mu bol poukázaný. Medzi stranami bolo dohodnuté právo veriteľa podľa § 565 Obč. zák. na uplatnenie nároku na predčasnú splatnosť úveru v prípade porušenia povinnosti žalovaného na riadne včasné úhrady splátok. V konaní tiež nebolo pochybné, že žalovaný svoju povinnosť riadne a včas splácať úver splátkami porušil, žalovaný si voči veriteľovi nesplnil tento záväzok zo zmluvy o úvere a nesplácal riadne a včas.
28. Súd uzavrel, že nárok žalobcu na zaplatenie istiny úveru 2 731,29 €, sumy zmluvných úrokov 712,48 €, zákonných úrokov z omeškania 5% ročne zo súm omeškaných splátok úveru nasledovne: 136,34 € omeškaná splátka úveru od 29.08.2020 do zaplatenia, 136,34 € omeškaná splátka úveru od 29.09.2020 do zaplatenia, 136,34 € omeškaná splátka úveru od 29.10.2020 do zaplatenia, 136,34 € omeškaná splátka úveru od 29.11.2020 do zaplatenia, 136,34 € omeškaná splátka úveru od 29.12.2020 do zaplatenia, 136,34 € omeškaná splátka úveru od 29.01.2021 do zaplatenia, 136,34 € omeškaná splátka úveru od 01.03.2021 do zaplatenia, 136,34 € omeškaná splátka úveru od 29.03.2021 do zaplatenia, 136,34 € omeškaná splátka úveru od 29.04.2021 do zaplatenia, 136,34 € omeškaná splátka úveru od 29.05.2021 do zaplatenia, 136,34 € omeškaná splátka úveru od 29.06.2021 do zaplatenia, 136,34 € omeškaná splátka úveru od 29.07.2021 do zaplatenia, 136,34 € omeškaná splátka úveru od 29.08.2021 do zaplatenia, 136,34 € omeškaná splátka úveru od 29.09.2021 do zaplatenia, 136,34 € omeškaná splátka úveru od 29.10.2021 do zaplatenia, 136,34 € omeškaná splátka úveru od 29.11.2021 do zaplatenia, 136,34 € omeškaná splátka úveru od 29.12.2021 do zaplatenia, 136,34 € omeškaná splátka úveru od 29.01.2022 do zaplatenia, 136,34 € omeškaná splátka úveru od 01.03.2022 do zaplatenia, 136,34 € omeškaná splátka úveru od 29.03.2022 do zaplatenia, 136,34 € omeškaná splátka úveru od 29.04.2022 do zaplatenia, 136,34 € omeškaná splátka úveru od 29.05.2022 do zaplatenia 335,18 € od 01.10.2022 do zaplatenia, je dôvodný. Nakoľko zaplatenie žiadnej vyššie uvedenej sumy žalovaným v konaní nebolo preukázané, súd žalovaného zaviazal na jej zaplatenie, tak ako je uvedené vo výroku rozhodnutia. 29. Žalovaný v konaní vyššie uvedené rozhodujúce skutočnosti, a výšku uplatneného nároku nenamietal, skutkové tvrdenia žalobcu nerozporoval. 30. Žalobca ďalej žiadal v konaní zaplatiť od žalovaného aj zmluvnú pokutu vo výške 10 %, ktorú vyčíslil na sumu 631,06 €. 31. Nárok na zmluvnú pokutu vo výške 10% si žalobca odvodil od čl. IX zmluvy-Upozornenie na následky nesplácania, bod 1. v znení: „ak sa dlžník dostane do omeškania so splácaním pravidelných splátok alebo ich časti podľa tejto zmluvy, veriteľ má právo požadovať okrem omeškaných pravidelných splátok zaplatenie zmluvnej pokuty 12% ročne z dlžnej sumy od prvého dňa omeškania. Dlžník berie na vedomie, že v prípade omeškania dlžníka s úhradou peňažného záväzku dlžníka vzniknutého z tejto zmluvy, vzniká veriteľovi nárok na zaplatenie úrokov z omeškania podľa § 517 Obč. zák..“ a bod 4. v znení: „v prípade omeškania dlžníka s úhradou zosplatnených záväzkov má veriteľ právo požadovať zaplatenie úrokov z omeškania vo výške určenej podľa čl. IX bod 1. zmluvy a právo požadovať zaplatenie zmluvnej pokuty vo výške 12% ročne z dlžnej sumy od prvého dňa omeškania vo výške určenej spôsobom podľa čl. IX., bod 1. zmluvy a právo požadovať zaplatenie zmluvnej pokuty vo výške 12 % ročne z dlžnej sumy od prvého dňa omeškania. Bod 2. tohto článku sa použije rovnako“. 32. Súd v danom prípade posudzujúc ex offo neprijateľnosť zmluvných podmienok v zmluve o spotrebiteľskom úvere považoval dojednanú zmluvnú pokutu 12 % za neprimerane vysokú a v rozpore so zákonom s poukazom na § 3a ods. 1 nar. Vlády SR č. 87/1995 Z.z.; podľa ktorého zmluvná pokuta spolu s úrokom z omeškania nesmie prevýšiť priemernú hodnotu ročnej percentuálnej miery nákladov naposledy zverejnených podľa osobitného predpisu pred vznikom omeškania o viac ako 10 percentuálnych bodov ročne a súčasne nesmú prevýšiť trojnásobok úrokov z omeškania podľa tohto nariadenia vlády. Na účely nariadenia sa posudzuje súčet všetkých sankcií, v tomto prípade súčet výšky úrokov z omeškania a výšky zmluvnej pokuty. Súčet týchto sankcií 12% a 5% = 17% prekračuje trojnásobok úrokov z omeškania 3 x 5% =15%, preto je uvedená zmluvná podmienka v rozpore so zákonom a podľa § 39 Obč. zák. a neplatná. 33. Súčasne súd konštatuje, že zmluvné dojednanie o zmluvnej pokute nebolo individuálne dojednané, tak ako to vyžaduje § 53 ods. 2 Obč. zák.. Pre posúdenie, či zmluvná podmienka bola individuálne dojednaná je podstatné, či sa mal spotrebiteľ - žalovaná možnosť s ňou pred podpisom zmluvy oboznámiť a či mohla ovplyvniť jej obsah. Pokiaľ sa so zmluvnou podmienkou oboznámiť mohla, ale nemohla ovplyvniť jej obsah, nemožno hovoriť o individuálne dojednanej zmluvnej podmienke. Za individuálnu so spotrebiteľom dojednanú zmluvnú podmienku možno považovať len takú, ktorá bola predmetom rokovaní zmluvných strán medzi účastníkmi zmluvy v procese jej kontraktácie, a jej znenie bolo spoločným konsenzom hlavných strán vyplývajúcim z týchto rokovaní. Uzatvorená zmluva o spotrebiteľskom úvere je spotrebiteľskou zmluvou v zmysle § 52 ods. 1, 3 a 4 O.z., ktorá má v danom prípade, podobu štandardnej formulárovej zmluvy, typickej tým, že sa uzatvára vo viacerých prípadoch opakovane a žalovaná ako spotrebiteľ vzhľadom na jej formulárovú predtlač, jej obsah nemohla žiadnym podstatným spôsobom ovplyvniť. Zo žalobcom predložených listinných dôkazov podľa názoru súdu vyplýva, že jedná sa o takýto prípad. Žalobca v konaní nepreukázal opak, a v konaní ani netvrdil, že by ustanovenie o zmluvnej pokute medzi účastníkmi zmluvy bolo individuálne dojednané. Uvedené
nevyplýva, ani zo žalobcom predložených listinných dokladov a dokumentov v rámci skúmania bonity spotrebiteľa a jeho schopnosti úver splácať, postupu účastníkov zmluvy v období pred uzavretím zmluvy o úvere. Na uvedenom posúdení jej neplatnosti nič nemení ani skutočnosť, že žalobca si v konaní uplatňuje zmluvnú pokutu už len vo výške 10%, namiesto 12%. Súd z vyššie uvedených dôvodov nárok na zmluvnú pokutu ako celok zamietol. 34. O trovách konania súd rozhodol podľa § 262 ods. 1 C.s.p. a § 255 ods. 2 C.s.p., t.j. podľa čiastočného úspechu vo veci. 35. V predmetnej veci mal žalobca úspech v časti istiny, úrokov a úrokov z omeškania, neúspešný bol v časti týkajúcej sa zmluvnej pokuty vo výške 631,06 eur, preto mu súd priznal nárok na náhradu trov konania v rozsahu 69,02 eur (úspech 3 443,77 eur z 4 074,83 eur = 84,51 % - 15,49% = 69,02 %). 36. Súd nevidel predpoklady na aplikáciu § 257 C.s.p.. 37. O výške trov konania súd rozhodne samostatným uznesením podľa § 262 ods. 2 C.s.p.. Poučenie: 2

Proti tomuto rozsudku m o ž n o podať odvolanie v lehote 15 dní od doručenia tohto rozsudku na Okresnom súde Prievidza. Odvolanie je podané včas aj vtedy, ak bolo v lehote podané na príslušnom odvolacom súde. Odvolanie len proti odôvodneniu rozhodnutia nie je prípustné. Odvolanie môže podať strana, v ktorej neprospech bol rozsudok vydaný. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok,
b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie. Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na vykonanie exekúcie. V Bánovciach nad Bebravou, dňa 10. septembra 2024

